
KĖDAINIŲ RAJONO SAVIVALDYBĖS TARYBA

SPRENDIMAS
DĖL KĖDAINIŲ RAJONO SAVIVALDYBĖS 2017 METŲ BIUDŽETO TVIRTINIMO

2017 m. vasario 17 d. Nr. TS-1
Kėdainiai

Vadovaudamasi Lietuvos Respublikos vietos savivaldos įstatymo 6 straipsnio 1 punktu, 16 straipsnio 2 dalies 15 punktu ir 51 straipsniu, Lietuvos Respublikos biudžeto sandaros įstatymo 26 straipsnio 4 dalimi, Lietuvos Respublikos 2017 metų valstybės biudžeto ir savivaldybių biudžetų finansinių rodiklių patvirtinimo įstatymu ir Lietuvos Respublikos valstybės biudžeto ir savivaldybių biudžetų sudarymo ir vykdymo taisyklėmis, patvirtintomis Lietuvos Respublikos Vyriausybės 2001 m. gegužės 14 d. nutarimu Nr. 543 „Dėl Lietuvos Respublikos valstybės biudžeto ir savivaldybių biudžetų sudarymo ir vykdymo taisyklių patvirtinimo“, Kėdainių rajono savivaldybės taryba n u s p r e n d ž i a:

1. Patvirtinti:

1.1. Kėdainių rajono savivaldybės 2017 metų biudžeto pajamas – 39 008,1 tūkst. Eur, finansinių įsipareigojimų prisiėmimo (skolinimosi) pajamas ‒ 1 067,0 tūkst. Eur (1 priedas), iš jų:                   

1.1.1. Iš biudžeto išlaikomų įstaigų 2017 metų pajamas už  patalpų nuomą, atsitiktines paslaugas ir už išlaikymą švietimo, socialinės apsaugos ir kitose įstaigose  – 1 359,5 tūkst. Eur        (2 priedas), iš jų:
1.1.1.1. pajamas už  patalpų nuomą ‒ 116,7 tūkst. Eur;

1.1.1.2. pajamas už atsitiktines paslaugas – 186,7 tūkst. Eur;

1.1.1.3. pajamas už išlaikymą švietimo, socialinės apsaugos ir kitose įstaigose – 1 056,1 tūkst. Eur.
1.2. Kėdainių rajono savivaldybės 2017 metų biudžeto asignavimus – 42 235,9 tūkst. Eur, iš jų:

1.2.1. asignavimus savarankiškoms funkcijoms atlikti – 25 173,0 tūkst. Eur (3 priedas);
1.2.2. asignavimus įstaigoms iš pajamų, gautų už patalpų nuomą – 116,7 tūkst. Eur (4 priedas);

1.2.3. asignavimus įstaigoms iš pajamų, gautų už atsitiktines paslaugas – 186,7 tūkst. Eur     (5 priedas);

1.2.4. asignavimus įstaigoms iš pajamų, gautų už išlaikymą švietimo, socialinės apsaugos ir kitose įstaigose – 1 056,1 tūkst. Eur (6 priedas);

1.2.5. asignavimus  projektams finansuoti Europos Sąjungos lėšomis  – 18,7 tūkst. Eur (7 priedas);

1.2.6. valstybės biudžeto specialiosios tikslinės dotacijos savivaldybės biudžetui valstybinėms (valstybės perduotoms savivaldybei) funkcijoms atlikti asignavimus – 2 884,8 tūkst. Eur (8 priedas);

1.2.7. valstybės biudžeto specialiosios tikslinės dotacijos savivaldybės biudžetui asignavimus – 11 171,2 tūkst. Eur, iš jų mokinio krepšeliui  – 10 633,1 tūkst. Eur ir mokyklos specialiųjų ugdymosi poreikių turintiems mokiniams – 538,1 tūkst. Eur (9 priedas);
1.2.8. valstybės biudžeto specialiosios tikslinės dotacijos valstybės investicijų 2017 m. programoje numatytus asignavimus kapitalo investicijoms finansuoti –  1 067,0 tūkst. Eur, (10 priedas);

1.2.9. biudžeto apyvartos lėšų (2016 metų biudžeto lėšų likučio) paskirstymą – 561,7 tūkst. Eur (11 priedas). 

1.3. Kėdainių rajono savivaldybės aplinkos apsaugos rėmimo specialiosios programos 2017 m. priemonių sąmatą – 270,0 tūkst. Eur (12 priedas).

1.4. Finansinio turto įsigijimo išlaidos (perskolinimas) ‒ 1 067,0 tūkst. Eur.
2. Įpareigoti:

2.1. Savivaldybės įstaigų vadovus, seniūnijų seniūnus:

2.1.1. sudaryti 2017 metų programas ir jų sąmatas pagal rajono savivaldybės tarybos patvirtintą tvarką ir numatyti reikiamus asignavimus 2017 m. sausio 1 d. esančiam įsiskolinimui už suteiktas paslaugas, atliktus darbus ir įsigytas prekes padengti;

2.1.2. užtikrinti asignavimų naudojimo teisėtumą, ekonomiškumą, efektyvumą ir rezultatyvumą;

2.1.3.  iš sutaupytų asignavimų išlaidoms pirmiausia dengti įsiskolinimą (mokėtinas sumas).

3. Finansuoti asignavimų valdytojus, mažinant asignavimų sumas negautomis pajamomis, jeigu gaunama mažiau pajamų, negu buvo numatyta.

4. Pavesti vykdyti sprendimą administracijos direktoriui, savivaldybės įstaigų vadovams, seniūnijų seniūnams.

Savivaldybės meras                                                                                          Saulius Grinkevičius
